Dr Gottfried Keller (* 19. Juli 1819 z Züri; † 15. Juli 1890 z Züri) isch e Schwiizer Dichter und Politiker gsi. Er het e Künstlerlaufbahn as Landschaftsmoler agfange, het im Vormärz politischi Lyrik afo schriibe und isch as eine vo de erfolgriichste dütschsprochige Schriftsteller vom 19. Jahrhundert gstorbe. Vo 1861 bis 1876 isch er Staatsschriiber vo dr Republik Züri gsi. Siini bekannteste Wärk si dr Roman Der grüne Heinrich und dr Novellezyklus Die Leute von Seldwyla. Dr Keller gältet as Meister vo dr Novelledichdig und as eine vo de bedütendste Erzähler vom bürgerlige Realismus.